Vladimir Putin a semnat un decret privind recrutarea militară semestrială. Astfel, 150.000 de bărbaţi cu vârsta de peste 18 ani sunt chemaţi la serviciul militar obligatoriu, notează Reuters.
Vladimir Putin a semnat un nou decret privind recrutarea semestrială
Sursa menționată amintește că toți bărbaţii care au împlinit vârsta de 18 ani în Rusia trebuie să satisfacă un stagiu militar obligatoriu de 12 luni sau pregătirea echivalentă în cazul celor care urmează studii superioare
Duma de Stat a votat în luna iulie a anului trecut majorarea, de la 27 la 30 de ani, a vârstei maxime până la care bărbaţii pot fi recrutaţi.
Noua lege a intrat în vigoare la 1 ianuarie acest an.
Serviciul militar obligatoriu este un subiect sensibil în Rusia
Serviciul militar obligatoriu este un subiect sensibil în Rusia, subliniază sursa menționată. Din punct de vedere juridic, recrutările nu pot fi desfăşurate pentru a lupta în afara Rusiei.
Totuși, au fost exceptate de la mobilizarea limitată din 2022. La momentul respectiv, cel puţin 300.000 de bărbaţi cu stagiul militar satisfăcut au fost trimişi să lupte în Ucraina.
Președintele rus a semnat în luna septembrie a anului trecut un decret prin care 130.000 erau chemaţi la recrutarea militară semestrială.
Dmitri Peskov a oferit un răspuns ferm în fața planului de pace al ucrainenilor
În altă ordine de idei, purtătorul de cuvânt al Kremlinului a spus că negocierile de pace referitoare la conflictul din Ucraina fără participarea Rusiei sunt condamnate la eșec.
Mai precis, Dmitri Peskov a declarat că organizarea unui summit internațional pentru pace în Ucraina fără participarea Rusiei este complet absurdă. El a susținut că această încercare va fi sortită eșecului.
Declarațiile au fost făcute în cadrul unui interviu acordat în urmă cu mai multe zile. Se întâmpla cu doar o zi înainte de atacul armat de la sala de concerte de la periferia Moscovei. Interviul a fost publicat marți.
Potrivit declarațiilor lui Peskov pentru publicația Argumenty I Fakty, Rusia afirmă că continuă conflictul său de doi ani cu Ucraina pentru a-și proteja interesele în fața intervenției occidentale.
El susține că "Ucraina a fost transformată într-un instrument în mâinile Occidentului colectiv".
Amintim că Volodimir Zelenski a solicitat convocarea unui summit internațional dedicat păcii.